《送綦毋潜》
唐代·卢象

夫君不得意，本自沧海来。高足未云骋，虚舟空复回。

淮南枫叶落，灞岸桃花开。出处暂为耳，沉浮安系哉。

如何天覆物，还遣世遗才。欲识秦将汉，尝闻王与裴。

离筵对寒食，别雨乘春雷。会有征书到，荷衣且漫裁。

作者简介：卢象，唐（约公元七四一年前后在世）字纬卿，汶水人。（唐才子传云：鸿之侄。恐不确）生卒年均不详，约唐玄宗开元末前后在世。携家久居江东。开元中，与王维齐名。仕为秘书郎。转右卫仓曹掾。丞相深器之。累官司勋员外郎。象名盛气高，少所卑下，遂为飞语所中，左迁齐、邠、郑三郡司马。入为膳部员外郎。安禄山之乱，象受伪署，因贬永州司户。起为主客员外郎，道病，遂卒于武昌。象著有文集十二卷，《新唐书艺文志》传于世。